**3. NAPIREND Ügyiratszám: ZAN/3420 /2018.**

**E L Ő T E R J E S Z T É S**

a Képviselő-testület **2018. október 24-i** nyilvános ülésére

**Tárgy:** **Az egészségügyi alapellátás körzeteinek meghatározásáról szóló 2/2016. (II. 29.) önkormányzati rendelet módosítása**

**Előterjesztő:** Filep Miklós polgármester

**Előkészítette:** dr. Rozgonyi Viktória jegyző

**Tisztelt Képviselő-testület!**

Balatoncsicsó, Balatonszepezd, Monoszló, Óbudavár, Szentantalfa, Szentjakabfa, Tagyon és Zánka község önkormányzatának képviselő-testületei közösen hozták létre a Zánka és Térsége Egészségügyi Intézményi Társulást, és látják el a társulás által az alapellátási kötelező (háziorvos, fogszakorvos, védőnő, iskola-egészségügy) feladatokat.

Az egészségügyi alapellátás körzeteinek meghatározásáról a 2/2016. (II. 29.) önkormányzati rendelet szól, melyben ugyan szerepelnek a településen található intézmények iskola-egészségügyi ellátás szempontjából, azonban mivel a körzetet kell megállapítani, ezért ezt pontosítani szükséges.

A rendeletben nem szerepel a fogászati ügyeleti ellátás, melyet Veszprém biztosít, ezt pótolni kell.

Kérem a Tisztelt Képviselő-testületet, hogy az előterjesztést megvitatni és döntését meghozni szíveskedjék.

**HATÁROZATI JAVASLAT**

Zánka Község Önkormányzata Képviselő-testülete az egészségügyi alapellátás körzeteinek meghatározásáról szóló 2/2016. (II. 29.)önkormányzatirendelet módosításáról szóló rendelet-tervezetet elfogadja és \_/2018 (\_.\_.) számon önkormányzati rendeletei közé iktatja.

Zánka, 2018. október 18.

**Filep Miklós**

**polgármester**

ZÁNKA KÖZSÉG ÖNKORMÁNYZATA KÉPVISELŐ-TESTÜLETÉNEK

**/2018. ( .) önkormányzati rendelete**

**az egészségügyi alapellátás körzeteinek meghatározásáról szóló 2/2016. (II. 29.) önkormányzati rendelet módosításáról**

Zánka Község Önkormányzata Képviselő-testülete Magyarország Alaptörvénye 32. cikk (2) bekezdésben kapott felhatalmazás alapján, az egészségügyi alapellátásról szóló 2015. évi CXXIII. törvény 6. § (1) bekezdésében és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában meghatározott feladatkörében eljárva, az egészségügyi alapellátásról szóló 2015. évi CXXIII. törvény 6. § (2) bekezdésében biztosított véleményezési jogkörben eljáró Állami Egészségügyi Ellátó Központ Egészségügyi Szolgáltatási és Szervezési Főosztály véleményének kikérésével a következőket rendeli el:

**1. §**

Zánka Község Önkormányzata Képviselő-testülete az egészségügyi alapellátás körzeteinek meghatározásáról szóló 2/2016. (II. 29.) önkormányzati rendeletének (a továbbiakban: R.) 5. §-a helyébe a következő rendelkezés lép:

„5. § Zánka község teljes közigazgatási területe egy iskola-egészségügyi körzetet alkot.”

**2. §**

A R. 6. §-a helyébe a következő rendelkezés lép:

„6. § (1) Zánka község teljes közigazgatási területe egy fogorvosi alapellátási körzetet alkot. A fogorvosi körzet székhelye: Zánka. A Képviselő-testület a fogorvosi alapellátás körzetét e rendelet 3. mellékletében állapítja meg.

(2) A fogorvosi ügyeleti ellátásra vonatkozó szabályozást Veszprém Megyei Jogú Városnak az egészségügyi alapellátási körzetekre vonatkozó önkormányzati rendelete tartalmazza. A fogorvosi ügyeleti ellátás székhelye Veszprém.”

**3. §**

E rendelet a kihirdetését követő első napon lép hatályba.

Zánka, 2018. október 24.

**Filep Miklós dr. Rozgonyi Viktória**

**polgármester jegyző**

**HATÁSVIZSGÁLAT**

A 2011. január 1-jétől hatályos, a jogalkotásról szóló 2010. évi CXXX. törvény (a továbbiakban: Jat.) 17. §-a szerint:

**17. §** (1) A **jogszabály előkészítője –** a jogszabály feltételezett hatásaihoz igazodó részletességű **– előzetes hatásvizsgálat elvégzésével felméri a szabályozás várható következményeit**. Az előzetes hatásvizsgálat eredményéről ... önkormányzati rendelet esetén a helyi önkormányzat képviselő-testületét tájékoztatni kell. [...]

**(2) A hatásvizsgálat során vizsgálni kell**

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket”.

**Az egészségügyi alapellátás körzeteinek meghatározásáról** szólórendelet módosításáról szóló tervezetében (a továbbiakban: Tervezet) foglaltak várható hatásai – a Jat. 17. § (2) bekezdésében foglalt elvárások tükrében – az alábbiak szerint összegezhetők:

**a) A tervezett jogszabály valamennyi jelentősnek ítélt hatása**

**aa) A jogszabály társadalmi, gazdasági, költségvetési hatásai**

A Tervezetnek releváns társadalmi, gazdasági, költségvetési hatása nincs.

**ab) A jogszabály környezeti és egészségi következményei**

A Tervezetben foglaltaknak közvetlen környezeti és egészségi következményei nincsenek.

**ac) A jogszabály adminisztratív terheket befolyásoló hatásai**

A Tervezet adminisztratív terheket nem eredményez.

**b) A jogszabály megalkotásának szükségessége, a jogalkotás elmaradásának várható következményei**

A rendelet megalkotását a fogorvosi ügyeleti ellátásról szóló rendelkezés hiánya, illetve az iskola-egészségügyi ellátás esetében a nem településen található intézmények törlése indokolják.

**c) A jogszabály alkalmazásához szükséges személyi, szervezeti, tárgyi és pénzügyi feltételek**

A Tervezet elfogadása esetén a rendelet alkalmazása a jelenlegihez képest többlet személyi, szervezeti, tárgyi és pénzügyi feltételt nem igényel.